এক মর্মান্তিক ঘটনার সাক্ষী হল বিশাখাপত্তনম। প্রকাশ্য দিনের আলোয় এক ফুটপাথবাসিনীকে ধর্ষণ করল এক মদ্যপ যুবক। 
এক সর্বভারতীয় সংবাদমাধ্যমে প্রকাশিত খবরের সূত্রে জানা যাচ্ছে, অন্ধ্রপ্রদেশের বিশাখাপত্তনমে রেলওয়ে কলোনির পাশের এক রাস্তায় বসেছিলেন এক তরুণী। অকস্মাৎ সেখানে হাজির হয় ওই মদ্যপ যুবক। প্রত্যক্ষদর্শীদের বয়ান থেকে জানা যায়, দ্রুত ওই তরুণীর উপরে চড়াও হয়ে তাঁকে ধর্ষণ করতে থাকে ওই যুবক। প্রকাশিত খবর থেকে জানা যাচ্ছে, ওই যুবকের নাম গাঞ্জি শিভা। তার বয়স ২১ বছর। 
আশ্চর্যজনক ভাবে কেউই ওই আক্রান্ত তরুণীকে উদ্ধার করতে এগিয়ে আসেনি! সকলেই পাশ কাটিয়ে চলে যেতে থাকে। তবে সকলকে ছাপিয়ে যান এক অটো চালক। তিনি মোবাইলে রেকর্ডিং করতে থাকেন ধর্ষণের ঘটনা। অথচ কোনও ভাবেই ওই তরুণীকে বাঁচানোর চেষ্টা করেননি তিনি। 
অবশ্য জানা যাচ্ছে, ওই অটো চালকই পরে থানায় খবর দেন। পুলিশ নির্যাতিতা তরুণীকে হাসপাতালে নিয়ে যায়। 

এই বিষয়ে অন্যান্য খবর

প্রেমের প্রস্তাব প্রত্যাখ্যান করায় গণধর্ষণ পড়ুয়াকে, অপমানে মর্মান্তিক পদক্ষেপ ছাত্রীর
দিনেদুপুরে বাইক থামিয়ে স্বামী-সন্তানের সামনেই গণধর্ষণ যুবতীকে


গ্রেফতার হয়েছে ওই যুবক। অটোওয়ালার তোলা ভিডিও ভাইরাল হয়েছে। ধর্ষণের দায়ে অভিযুক্ত যুবক ছাড়াও অটোওয়ালার বিরুদ্ধে সরব হয়েছেন অনেকে। এক অসহায় মেয়েকে বিপদের মধ্যে দেখেও সাহায্য না করে তিনি কেমন করে গোটা ঘটনার ভিডিও তুলতে মনোনিবেশ করলেন তিনি, সে কথা তুলে ভেবে শিউরে উঠছেন অনেকেই।